Żviluppi pożittivi lejn vaċċin kontra l-coronavirus
Il-kumpanija Amerikana Moderna applikat għall-approvazzjoni regolatorja tal-vaċċin tagħha għal kontra l-Covid-19, bit-tama li l-vaċċin ikun rakkmandat għal proċessi ġenerali ta' tilqim. Il-Food and Drug Administration tal-Istati Uniti għandha tanalizza d-data tal-provi għall-vaċċin mRNA qabel tiddeċiedi jekk il-vaċċin hux sikur u effettiv biżżejjed għall-awtorizzazzjoni ta' emerġenza. L-istudji kliniċi qegħdin juru li t-tilqima ta' Moderna għandha effettività ta' 'il fuq minn 94 fil-mija f'dik li tirrigwarda protezzjoni kontra l-mard mill-Covid-19. Dan waqt li l-Pfizer, kumpanija Amerikana oħra li produċiet tilqima simili, diġà applikat għall-istess ċertifikat ta' approvazzjoni mingħand l-awtoritajiet fl-Istati Uniti.